Alicia Vikander

Alicia Amanda Vikander (s. 3. lokakuuta 1988 Göteborg) on ruotsalainen Oscar- palkittu näyttelijä ja tanssija. Hän on tehnyt elokuva- ja televisiorooleja Ruotsissa ja ulkomailla. Vikander voitti 2010 Se mikä on kaunista -elokuvasta ruotsalaisen Guldbagge-palkinnon ja on sen jälkeen tehnyt kansainvälistä uraa. Hänet palkittiin 2015 elokuvasta Tanskalainen tyttö Parhaan naissivuosan Oscarilla. Vikanderin muita elokuvia ovat muun muassa Ex Machina ja Tomb Raider. == Ura == === Alkuvuodet === Alicia Vikander syntyi Göteborgissa 1988, ja hänen vanhempansa ovat teatterinäyttelijä Maria Fahl Vikander ja lääkäri Svante Vikander. Vikander opiskeli vuosina 2004–2007 tanssitaidetta Tukholman Kuninkaallisessa balettikoulussa,wmagazine.com Swedish actress Alicia Vikander's royal debut. mutta joutui selkä- ja jalkaleikkausten takia jättämään haaveet tanssijan urasta. Hän alkoi esiintyä Göteborgin oopperan musikaalituotannoissa seitsemän­vuotiaana. Vikanderin ura näyttelijänä alkoi ruotsalaisissa lyhytelokuvissa sekä televisiosarjoissa, joista huomattavin oli draamasarja Andra Avenyn. Hän näytteli myös muun muassa Ruotsin television joulukalenterissa, ennen kuin debytoi 2010 kokoillan näytelmäelokuvassa Se mikä on kaunista (Till det som är vackert).Erikson, Karoline: Stjärnskottet Alicia Vikander. Svenska Dagbladet 21.10.2010. Roolityöstään hän sai parhaan naispääosan Guldbagge-palkinnon, ja seurauksena oli monia kansainvälisiä työtarjouksia. === Vuodesta 2012 eteenpäin === Vikander sai roolin Keira Knightleyn rinnalta Kittyna vuoden 2012 elokuvaversiossa Leo Tolstoin Anna Kareninasta.metacritic.com Anna Karenina . Se oli Vikanderin ensimmäinen englanninkielinen elokuva ja toi hänelle huomiota myös kansainvälisesti. Hän teki sen jälkeen WikiLeaks-perustaja Julian Assangesta kertovan elokuvan Viides valta, missä hän näytteli poliitikko-aktivisti Anke Domscheit-Bergiä. Vikanderin seuraavia elokuvia olivat vuonna 2014 julkaistut Testament of Youth, Son of a Gun ja fantasiaelokuva Seventh Son. Viimeksi mainitussa hän näytteli noitaa. Vikanderin vuoden 2015 huomattavin suoritus oli elokuvasta Tanskalainen tyttö, mistä hänet palkittiin parhaan naissivuosan Oscarilla. Siinä hänen roolihahmonsa oli taiteilija Gerda Wegener, ja tarina perustuu löyhästi Geinar ja Einar Wegenerin elämään. Einar käy sukupuolenkorjausleikkauksessa, ja hänet tunnetaan paremmin nimellä Lili Elbe. Vikander sai 2015 huomiota myös roolistaan Ava-nimisenä androidina elokuvassa Ex Machina. Vikanderilla oli 2016 päärooli toimintatrillerissä Jason Bourne ja elokuvassa Valo valtameren yllä, ja seuraavana vuonna hänen elokuviansa ovat Tulppaanikuume, Euphoria ja Submergence. Tulppanikuumeessa Vikander näyttelee 1600-luvulla elänyttä amsterdamilaista naista, joka ajautuu suhteeseen taidemaalarin kanssa, joka on maalaamassa naisesta ja tämän miehestä muotokuvaa. Wim Wendersin elokuva Submergence kertoo puolestaan Vikanderin biomatemaatikon ja James McAvoyn näyttelemän MI6-agentin välisestä suhteesta. Vuonna 2016 Vikander valittiin esittämään Lara Croftia MGM:n ja Warner Brosin tuottamassa Tomb Raider -sarjan uudelleenkäynnistyselokuvassa. Elokuva ilmestyi vuonna 2018. Vikander ääninäytteli vuoden 2019 televisiosarjassa The Dark Crystal: Age of Resistance, joka on vuonna 1982 julkaistun nukkefantasia Tumma kristalli esiosa. Feministi Gloria Steinemista kertoneessa elokuvassa The Glorias (2020) Vikander oli yksi nimiroolia esittäneistä näytelijöistä. Seuraavana vuonna Vikanderilta julkaistiin 1300-luvulla kirjoitettuun Sir Gawain and the Green Knight -runoelmaan perustunut The Green Knight ja Blue Bayou. Vikander näytteli vuonna 2022 minisarjassa Irma Vep, joka oli samannimisen ranskalaisen elokuvan sovitus. == Yksityiselämä == Alicia Vikanderilla on suomalaisia sukujuuria: hänen toinen isoäitinsä oli suomalainen, ja hän vietti lapsena kesiä Ahvenanmaalla. Vikanderin agentti on suomalainen Laura Munsterhjelm. Vikander on naimisissa näyttelijä Michael Fassbenderin kanssa. == Filmografia == ===Elokuvia=== Elokuvarooleja Vuosi Suomenkielinen nimi Alkuperäinen nimi Rooli Huom. 2002 Min balsamerade mor Min balsamerade mor Ebba Du Rietz televisioelokuva 2007 Darkness of Truth Darkness of Truth Sandra Svensson lyhytelokuva 2007 The Rain The Rain nimetön tanssija lyhytelokuva 2008 My Name Is Love My Name Is Love Fredrika lyhytelokuva 2009 Se mikä on kaunista Till det som är vackert Katarina 2009 Susans längtan Susans längtan nimetön tyttö lyhytelokuva 2011 Kruununjalokivet Kronjuvelerna Fragancia Fernandez 2012 Kuningatar ja henkilääkäri En kongelig affære Caroline Mathilde 2012 Anna Karenina Anna Karenina Kitty 2013 Viides valta The Fifth Estate Anke Domscheit 2013 Hotell Hotell Erika 2014 Testament of Youth Testament of Youth Vera Brittain 2014 Son of a Gun Son of a Gun Tasha 2014 Seventh Son Seventh Son Alice 2015 Ex Machina Ex Machina Ava 2015 Koodinimi U.N.C.L.E. The Man from U.N.C.L.E. Gaby 2015 Tanskalainen tyttö The Danish Girl Gerda Wegener 2015 Liekeissä Burnt Anne Marie 2016 Jason Bourne Jason Bourne Heather Lee 2016 Valo valtameren yllä The Light Between Oceans Isabel Sherborne 2017 Tulppaanikuume Tulip Fever Sophia 2017 Submergence Submergence Danielle Flinders 2017 Euphoria Euphoria Ines 2018 Tomb Raider Tomb Raider Lara Croft 2019 Earthquake Bird Earthquake Bird Lucy Fly 2020 The Glorias The Glorias Gloria Steinem nuorena 2021 Blue Bayou Blue Bayou Kathy LeBlanc 2021 The Green Knight The Green Knight Essel / The Lady 2021 Beckett Beckett April Hanson === Televisiosarjoja === Televisiosarjoja Televisiosarjoja Televisiosarjoja Televisiosarjoja Televisiosarjoja Vuosi Suomenkielinen nimi Alkuperäinen nimi Rooli Huom. 2003 The Befallen The Befallen Drabbad Mörker 1 jakso 2005 En decemberdröm En decemberdröm Tony 13 jaksoa 2007 Levande föda Levande föda Linda minisarja 2007–2008 Second Avenue Second Avenue Jossan Tegebrandt Björn 39 jaksoa 2008 Höök Höök Katarina 2 jaksoa 2008 The Dark Crystal: Age of Resistance The Dark Crystal: Age of Resistance Mira (ääni) 1 jakso 2022 Irma Vep Irma Vep Mira Harberg 8 jaksoa == Lähteet == == Aiheesta muualla == Luokka:Ruotsalaiset näyttelijät Luokka:Oscar-palkinnon saajat Luokka:SAG-palkinnon saajat Luokka:Vuonna 1988 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat